# Philippe Ariño

Philippe Ariño (Cholet, França, 3 de maig de 1980) és un autor i militant catòlic francès. Ha escrit assajos i columnes sobre l'homosexualitat, particularment en relació amb el catolicisme. Les seves obres han tingut ressò en els debats sobre el projecte de llei d'obrir el matrimoni a les parelles del mateix sexe a França, al que es va oposar.

## Biografia

Philippe Ariño va néixer en una família catòlica practicant de cinc fills i té un germà bessó. Va descobrir la seva homosexualitat als 10 anys i va anunciar-ho als 17 anys. Als 20 anys, durant un any de discerniment de la seva vocació, es va sentir "cridat" a parlar de l'homosexualitat i l'any següent, el 2001, va començar a "entrar a l'ambient" i va explicar la seva homosexualitat als seus pares.
Del 2002 al 2008, a través de reunions, conferències i sortides al teatre i al cinema, descobreix la comunitat homosexual de París. Fora d'un àmbit universitari o d'investigació oficial, vol estudiar la cultura gai contemporània i comença a escriure un diccionari en dos volums sobre l'homosexualitat i els seus "codis", que serà publicat per Edicions L'Harmattan al novembre de 2008. Interpreta els elements de la cultura occidental homosexual com "codis". Del 2009 a 2011 va difondre les seves idees per diversos mitjans de comunicació, explicant que després d'haver tingut una dotzena de relacions homosexuals s'estava plantejant la vocació sacerdotal o al matrimoni.
El 2011 va decidir viure la seva sexualitat en la continència, deixant la seducció, la masturbació i la pornografia per "una donació total a Déu i a l'Església", que va anunciar públicament en diverses ocasions. Al maig i juny d'aquest any va participar en programes de televisió i va començar campanyes per "fer la nova evangelització". El mateix any va deixar de fer de professor d'espanyol i va començar un any sabàtic difonent les seves opinions per diversos mitjans de comunicació i altres canals.
A l'octubre de 2012 apareix el seu llibre L'homosexualité en vérité on sintetitza tota la seva reflexió sobre el desig homosexual. El llibre està organitzat en tres parts: l'homosexualitat, el desig homosexual i la fe.
En 2014 va ser candidat a les eleccions europees en la llista de "Força de la vida" del districte Nord-Oest. Poc després publica un àlbum musical que passa sense pena ni glòria. Segueix donant difusió al seu llibre a través de conferències a Costa d'Ivori, el Líban, Itàlia, Luxemburg, Espanya...) i tradueix el llibre a l'italià. Al setembre de 2015 munta una escola catòlica d'arts escèniques, però el projecte fracassa. Al desembre de 2015 publica una obra de teatre, un musical i un assaig.

## Referències

* ↑ Biographie et interview sur lerougeetlenoir.org
* ↑ Article dans la Dépêche
* ↑ Liste des tomes sur le site de l'éditeur
* ↑ Philippe Ariño, Homosexualité intime : le Couple homosexuel par-delà le bien et le mal, novembre 2008 p. 65 ISBN 2296066666
* ↑ Émission Y'a une solution à Tout sur Direct8 le 7 d'octubre de 2009
* ↑ Philippe Ariño, L'homosexualité en vérité, octubre 2012 ISBN 2953607889
* ↑ (polonès) Article sur Salon24.pl et traduction
* ↑ Émission L'Église est-elle homophobe ? de Direct8 le 20 mai 2011 sur Dailymotion
* ↑ «Émission Les Enfants d'Abraham de Direct8 el 22 juny de 2011». Arxivat de l'original el 2013-07-18. [Consulta: 16 febrer 2017].
* ↑ Intervention dans le Parisien
* ↑ Interview Arxivat 2013-07-18 a Wayback Machine. dans La Vie n. 3431 de juny 2011
* ↑ Interview sur Radio Vaticana
* ↑ Article sur Nouvelles de France
* ↑ Article dans Le Nouvel observateur
* ↑ «Analyse sur Itinerarium.fr». Arxivat de l'original el 2013-01-25. [Consulta: 16 febrer 2017].
* ↑ «Revue rapide sur Dieu.tv». Arxivat de l'original el 2012-10-28. [Consulta: 16 febrer 2017].
* ↑ Billet du blog de Patrick de Plunkett « Un bloc note de journaliste chrétien »
* ↑ «Notice biographique sur le site Force vie pour les élections européennes de 2014». Arxivat de l'original el 2014-05-12. [Consulta: 16 febrer 2017].
* ↑ La homosexualidad en verdad. Romper, por fin, el tabú sur InfoCatolica.com